#

# ΕΛΛΗΝΙΚΗ ΔΗΜΟΚΡΑΤΙΑ

**7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ**

 **Προς**: Μ.Μ.Ε

**ΓΕΝΙΚΟ ΝΟΣΟΚΟΜΕΙΟ ΧΑΝΙΩΝ**

## «Ο ΑΓΙΟΣ ΓΕΩΡΓΙΟΣ »

**Γραφείο:** Διοικητή

**Ταχ.Δ/νση:** Μουρνιές Τ.Κ.73300

**Τηλέφωνο:** 2821342345-347

**FAX:** 2821090299

#

 **ΔΕΛΤΙΟ ΤΥΠΟΥ**

 **Σ.Α.Ε.Κ ΓΕΝΙΚΟΥ ΝΟΣΟΚΟΜΕΙΟΥ ΧΑΝΙΩΝ**

Στη **Σχολή Ανώτερης Επαγγελματικής Κατάρτισης (Σ.Α.Ε.Κ) του Γ. Ν. Χανίων (πρώην Δ.Ι.Ε.Κ.)** για το εκπαιδευτικό έτος 2024-2025, εξάμηνο κατάρτισης 2024Β θα λειτουργήσουν οι παρακάτω ειδικότητες κατάρτισης:

1. Βοηθός Νοσηλευτή Χειρουργείου (Α΄& Γ΄ εξάμηνο)
2. Διασώστης-Πλήρωμα Ασθενοφόρου (Γ΄ εξάμηνο)

Στη Σ.Α.Ε.Κ εγγράφονται οι απόφοιτοι της μη υποχρεωτικής δευτεροβάθμιας εκπαίδευσης, ήτοι των ΓΕ.Λ και ΕΠΑΛ, καθώς και οι κάτοχοι ισότιμων τίτλων.

Η επιλογή των καταρτιζόμενων στη Σ.Α.Ε.Κ. δύναται να διενεργείται με τις ακόλουθες διαδικασίες:

α) Με τη συμπλήρωση Παράλληλου Μηχανογραφικού Δελτίου των τελειόφοιτων και των υποψηφίων των Πανελλαδικών εξετάσεων,

ή και β) με την υποβολή αίτησης επιλογής.

Οι επιτυχόντες από το Παράλληλο Μηχανογραφικό Δελτίο χρειάζεται να ολοκληρώσουν την εγγραφή τους έως και 10 Σεπτεμβρίου 2024.

Οι αιτήσεις επιλογής για το υπόλοιπο των κενών θέσεων και μέχρι την συμπλήρωση ενός τμήματος, θα υποβάλλονται στην γραμματεία της Σ.Α.Ε.Κ από 19-08-2024 έως και 13-09-2024, και ώρες 08:30- 13:00.

 Δικαίωμα υποβολής αίτησης στο Α΄ εξάμηνο έχουν οι κάτοχοι **απολυτήριου** ΓΕΛ και ΕΠΑΛ καθώς και ισότιμων τίτλων.

Δικαίωμα εγγραφής στο Γ΄ εξάμηνο σπουδών έχουν οι κάτοχοι **πτυχίου** ΕΠΑ.Λ καθώς και ισότιμων τίτλων ανάλογης ειδικότητας.

Δικαίωμα αίτησης κατάταξης στην ειδικότητα ΒΟΗΘΟΣ ΝΟΣΗΛΕΥΤΗ ΧΕΙΡΟΥΡΓΕΙΟΥ έχουν οι **κάτοχοι ΒΕΚ** των ΙΕΚ και του Μεταλυκειακού Έτους-Τάξη Μαθητείας συναφούς ειδικότητας.

Τα απαραίτητα δικαιολογητικά είναι τα ακόλουθα:

 1. Σχετική αίτηση (Χορηγείται από τη Σ.Α.Ε.Κ.).

 2. Ο προβλεπόμενος τίτλος σπουδών, πρωτότυπος και φωτοτυπία.

 3. Δελτίο αστυνομικής ταυτότητας ή διαβατήριο (φωτοτυπία).

 4. Ειδικό Δελτίο Ταυτότητας ομογενούς.

 5. Άδεια διαμονής ενιαίου τύπου.

 6. Πιστοποιητικό οικογενειακής κατάστασης.

 7. Βεβαίωση απόδοσης ΑΜΚΑ &ΑΦΜ.

 8. 2 φωτογραφίες.

 9. Άδεια οδήγησης Β΄ κατηγορίας (για την ειδικότητα Διασώστης-Πλήρωμα

 Ασθενοφόρου).

Επιπλέον,

* για τους υποψήφιους καταρτιζόμενους **χωρών της Ε.Ε. ή τρίτων χωρών** απαιτείται **γνώση ελληνικής γλώσσας** κατ’ ελάχιστον **επιπέδου Β1**,όπως προβλέπεται στο άρθρο 76 τ του ν. 4763/2020 (Α΄ 254).
* Σε περίπτωση μη αποφοίτησης από ελληνικό λύκειο απαιτείται η κατάθεση του ισότιμου τίτλου σπουδών, επίσημης μετάφρασης αυτού καθώς και της ισοτιμίας του, εκδοθέντων από δημόσια ελληνική υπηρεσία.
* Σε ότι αφορά τους τίτλους Δευτεροβάθμιας Επαγγελματικής Εκπαίδευσης και Κατάρτισης της αλλοδαπής απαιτείται προηγουμένως επίσημη μετάφραση του τίτλου, καθώς και η ισοτιμία του από τον Ε.Ο.Π.Π.Ε.Π.
* Σε περίπτωση που ο βαθμός του τίτλου σπουδών είναι εκφρασμένος σε διαφορετική από την εικοσάβαθμη κλίμακα, γίνεται αναγωγή στην εικοσάβαθμη κλίμακα από τις κατά τόπους Διευθύνσεις Δευτεροβάθμιας Εκπαίδευσης.

Πληροφορίες τηλ. 2821342404,408.

Αύγουστος 8:00-14:00 καθημερινά από 19/08/2024.

Σεπτέμβριος 8:00-14:00 καθημερινά.

 **Ο ΔΙΟΙΚΗΤΗΣ Γ.Ν.ΧΑΝΙΩΝ**

 **ΓΕΩΡΓΙΟΣ Β. ΜΠΕΑΣ**